EkBass/fiwiki-20250220-pages-articles huggingface dataset:
Böömi olympialaisissa

Böömin kuningaskunta oli autonominen osa Itävalta-Unkaria ennen vuotta 1918, ja maa osallistui olympialaisiin kolme kertaa: vuosina 1900, 1908 ja 1912. Maa voitti historiansa aikana yhteensä neljä mitalia, joista yksi oli hopea ja kolme pronssia. Böömi ei osallistunut yksiinkään talviolympialaisiin. Vuodesta 1918 lähtien tshekkiläiset, böömiläiset mukaan lukien, osallistuivat olympialaisiin osana Tšekkoslovakian olympiajoukkuetta. == Mitalit lajeittain == == Mitalit olympialaisittain == == Olympiamitalistit == Hedwiga Rosenbaumová voitti myös pronssia vuoden 1900 olympialaisissa tenniksen sekanelinpelissä, yhdessä brittiläisen Archibald Wardenin kanssa, mutta mitali lasketaan kuuluvaksi sekajoukkueelle. == Lähteet == *
Chris Sharrock

Chris Sharrock (s. 30. toukokuuta 1964, Bebington, Wirral, Merseyside, Englanti) on brittiläisen rumpali. Hän on soittanut lukuisissa yhtyeissä kuten Oasis, World Party, The Lightning Seeds, The Icicle Works, The La's, Del Amitri, Lou Reed ja ennen kaikkea vuodesta 1997 alkaen Robbie Williamsin rumpalina. Sharrock teki ensiesiintymisensä Oasiksen kanssa 14. elokuuta 2008. ==Aiheesta muualla== * Premier Artist Info - Chris Sharrock Luokka:Brittiläiset rumpalit Luokka:Oasiksen jäsenet Luokka:Vuonna 1964 syntyneet Luokka:Elävät henkilöt
Kehvo

Kehvon kylä sijaitsee Pohjois-Savossa Siilinjärvellä. Kehvo kuului vuoteen 1969 Kuopion maalaiskuntaan, jolloin se liitettiin Siilinjärven kuntaanTalvikylän jälkeläinen aloitti itsenäisyystaistelunsa jo vuonna 1780 . Savon Sanomat. Kehvolla toimii myös koulu ja päiväkoti. Kehvon kylän suurin elinkeino on maanviljely. == Lähteet == == Aiheesta muualla == * Kehvon kyläsuunnitelma 2004 * Kehvo-Väänälänrannan kylän Facebook-sivu * Luokka:Siilinjärven kylät ja alueet
Zaječar

Zaječar () on kunta ja kaupunki Serbiassa. Se on samannimisen piirikunnan pääkaupunki. Zaječar on pinta-alaltaan 1 069 neliökilometriä ja siellä on asukkaita 75 969 (2002). Zaječar sijaitsee Serbian Bulgarian vastaisella rajalla. Kunnan keskustaajama on Timok-joen kahden haaran risteymäkohdassa. Lisäksi kunnassa on 41 kylää. == Historia == Nykyisen Zaječarin kunnan alueelle rakennettiin 200-luvun lopussa ja 300-luvun alussa keisarillinen linnoitus ja palatsi. Rooman keisariksikin 300-luvun alussa noussut Galerius rakennutti nykyisen Gamzigradin kylän läheisyyteen linnoituksen, jossa oli mm. hänen palatsinsa, ja läheiselle kukkulalla omansa ja äitinsä hautakammiot. Zaječar mainittiin ensimmäisen kerran kirjoituksissa vuonna 1466 osmanien väestönlaskennan aikana. Kylässä oli tuolloin kahdeksan perhettä. Paikasta ei ole paljoakaan tietoja 1500–1700-luvuilta. Osmanien valtakunnasta Serbia irtautui 1800-luvun alussa hetkeksi ensimmäisen kansannousun jälkeen. Zaječar ja muut alueet liitettiin kuitenkin takaisin Osmanien valtakuntaan pian tämän jälkeen. Lopullisesti Zaječar vapautettiin vuonna 1833. Ensimmäisessä ja toisessa maailmansodassa vieraat vallat valtasivat Zaječarin kaupungin. Ensimmäisen maailmansodan aikana bulgarialaiset pitivät hallussaan Zaječaria kolmen vuoden ajan ja toisessa maailmansodassa sen valtasivat saksalaiset. == Lähteet == == Aiheesta muualla == *Kunnan kotisivut Luokka:Serbian kaupungit
Säie

Säie tarkoittaa seuraavia asioita: * säie, aineen perusosa säieteoriassa * säie, moniajojärjestelmissä prosessia kevyempi tietokoneohjelman itsenäisesti suoritettava osa tai tehtävä * säie, kudoksissa olevat erilaiset säikeet eli proteiinikompleksit
Keltakarttajäkälä

Keltakarttajäkälä (Rhizocarpon geographicum) on keltamustakirjava, kiven pinnassa tiiviisti kasvava jäkälä. Sen keltainen sekovarsi ja mustat kotelomaljat muodostavat karttamaisen kuvion. Keltakarttajäkälää on käytetty ilmanlaadun indikaattorinaLichens (Rhizocarpon geographicum (L.) DC) as a Biomonitor for Atmospheric Pollution in Amman City, Jordan sekä määrittämään kivirakennelmien ikää. Iänmääritys perustuu siihen, että oletetaan jäkäläläikkien kasvunopeus vakioksi, ja näin saadaan tietää minimi-ikä, jonka tietty kivipinta on ollut esillä ulkoilmassa.Lichenometry of yellow Rhizocarpon geographicum as database for the recent geological activities in Himachal Pradesh == Lähteet == == Aiheesta muualla == * Laji.fi: Rhizocarpon geographicum * Luopioisten kasvisto: Keltakarttajäkälä (Rhizocarpon geographicum) * UniProt: Taxonomy - Rhizocarpon geographicum * Global Biodiversity Information Facility (GBIF): Rhizocarpon geographicum * Consortium of Lichen Herbaria: Rhizocarpon geographicum * Italic 7.0, The Information System on Italian Lichens: Rhizocarpon geographicum Luokka:Kotelosienet Luokka:Jäkälät
Korvensuoran koulu

Korvensuoran koulu oli Oulun kaupungissa sijainnut peruskoulu, joka yhdistettiin Talvikankaan kouluun vuonna 2017. Koulussa annettiin opetusta luokka-asteille 1–6. Koulun toiminta loppui 22. joulukuuta 2016. Koulu sijaitsi Korvensuoralla Korvensuoran suuralueella. Koulun rehtorina toimi Heikki Tikkanen. ==Lähteet== * Oulun kaupunki: Peruskoulut * Oulun kaupunki: PERUSKOULUT, LUOKAT 1 - 6 * Seppo Saloranta: Koulutilat kasvavalla Korvensuoran alueella, Korvensuoralainen, Syksy 2005 * Heikki Tikkanen: Tekemisen meininkiä Talvikankaan koulussa, Korvensuoralainen, Syksy 2005 * Korvensuoran koulu * Oulun kaupunginosat - 86. Korvensuora Kätkön kuvaus ==Aiheesta muualla== * Korvensuoran koulu Luokka:Oulun peruskoulut Luokka:Korvensuora Luokka:Entiset suomalaiset oppilaitokset
Väänälänranta

Väänälänranta sijaitsee Pohjois-Savossa, Siilinjärvellä. Väänälänranta kuului Kehvon kylän kanssa Kuopion maalaiskuntaan. Väänälänrannalla on sijainnut Väänälänrannan koulu – nyttemmin lakkautettu. Luokka:Siilinjärven kylät ja alueet
Takeichi Nishi

Takeichi Nishi (; 12. heinäkuuta 1902 – 22. maaliskuuta 1945) oli keisarillisen Japanin armeijan eversti ja olympiatason esteratsastaja. Hän kuoli Iwo Jiman taistelussa toisessa maailmansodassa. Takeichi Nishi oli valtiomies Tokujirō Nishin poika. Hän peri isältään danshakun (paronin) arvon. Hän voitti esteratsastuksessa kultamitalin vuoden 1932 kesäolympialaisissa Los Angelesissa. Kyseessä on Japanin ainoa ratsastuksen olympiamitali. Hän osallistui vielä vuoden 1936 kesäolympialaisiin Berliinissä. Hänen hevosensa nimi oli Uranus. Clint Eastwoodin elokuvassa Kirjeitä Iwo Jimalta (2006) Takeichi Nishin roolin esittää Tsuyoshi Ihara. ==Aiheesta muualla== *BARON NISHI, 1932 olympic gold medallist for Japan Luokka:Japanilaiset toisessa maailmansodassa kaatuneet Luokka:Japanilaiset olympiavoittajat Luokka:Vuonna 1902 syntyneet Luokka:Vuonna 1945 kuolleet
Robert John Burke

Robert John Burke (12. syyskuuta 1960 Washington Heights, New York, Yhdysvallat) on yhdysvaltalainen näyttelijä, joka tunnetaan kenties parhaiten RoboCopin roolista, korvatessaan Peter Wellerin elokuvassa RoboCop 3. ==Ura== Burke on tullut tutuksi RoboCop-roolin lisäksi myös televisiosarjasta Kylmä rinki, jossa hän esitti agentti Pierce Tayloria. Burkella oli myös pieni rooli elokuvassa München vuodelta 2005, jossa hän esitti kadulla humalassa hoipertelevaa amerikkalaista turistia. Burke näytteli myös roolin sarjassa Gossip Girl päähenkilö Chuck Bassin isää Bart Bassia kaikkien kuuden kauden ajan. Burkella oli myös toistuva sivurooli tv-sarjassa Kova laki: Erikoisyksikkö, jossa hän esitti NYPD:n sisäisen tutkinnan osaston tutkija Ed Tuckeria kaikkiaan 29 jaksossa vuosina 2002–2017. Hän opiskeli näyttelemistä New Yorkin konservatorisessa yliopistossa. ==Lähteet== ==Aiheesta muualla== * Robert John Burke TV.comissa Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1960 syntyneet Luokka:Elävät henkilöt
Pietarsaaren tykistökoulu

Pietarsaaren tykistökoulu oli Suomen Valkoisen armeijan sisällissodan tarpeisiin perustama tykistökoulutusta antava oppilaitos. ==Tykistökoulun perustaminen== Tykistökoulun perustamisajankohtana voitaneen pitää 5. helmikuuta 1918, jolloin everstiluutnantti Nenonen saapui Pietarsaareen Oulun valtauksesta, mukanaan Oulussa perustamansa tykkipatteri, mutta varsinainen koulutoiminta voidaan katsoa alkaneen vasta kun ruotsalainen kapteeni, kreivi Adolf Hamilton saapui Pietarsaareen ja aloitti järjestelmällisen toimintansa. Tykistökoulussa antoivat opetusta ruotsalaiset upseerit. Koululla oli sen Pietarsaaressa olon aikana olennainen merkitys valkoisten voitolle sisällissodassa. Tykistökoulu toimi kaupungissa helmikuun alusta huhtikuun puoliväliin keväällä 1918.Tykistökoulu jäänyt vähällä tarkastelulle, Pietarsaaren sanomat ==Taulukko== Nimi Päälliköt Aseet 1 itsenäinen joukko Jääkäriluutnantti Uuno Poukkula 1 kpl. 87 mm kanuna 1 patteristo Kapten Ivar Enhörning 2 kpl. 87 mm kanunaa 3 patteristo Kapten Einar Förberg 2 kpl. 87 mm kanunaa 1 kranatinheitinpatteri Luutnantti Martin Ekström 4 kpl. kranatinheitintä 1 räjähdyskomanto Jääkäriluutnantti Paul Emil Påhlson 2 räjähdyskomanto Luutnantti Orvar Liedholm 2 patteristo Kapteeni Oscar Palme 2 kpl. 87 mm kanunaa 4 patteristo Kapteeni Nils Palme 2 kpl. 87 mm kanunaa 5 patteristo Jääkäriluutnantti Ingvald Pipping 2 kpl. 77 mm kanunaa 6 patteristo Kapteeni Emil Haeger 2 kpl. 87 mm kanunaa 4 räjähdyskomanto Luutnantti Sture Appelberg 5 räjähdyskomanto Jääkärivänrikki Yrjö Takkula Asevelvollisuuden jälkeen perustettiin uusia patteristoja. Nimi Päällikkö Aseet 1 kenttälennätinosasto Inssinööri Sten Tennander 2 kenttälennätinosasto Luutnantti Helmer Larsson Jääkäridivisioonen esikunta Jääkärimajuri Lauri Malmberg 3 kenttälennätinosasto Ingenjör E. von Frenckell 3 jääkäripatteristo Jääkärikapteeni Aarne Snellman 4 kpl. 87 mm kanunaa 1 jääkäripatteristo Jääkärikapteeni Torsten Lesch 4 kpl. 122 mm haupitsia Kenttäesikunta Majuri Adolf Hamilton 2 jääkäripatteristo Jääkärikapteeni Jarl Vegelius 4 kpl. 122 mm haupitsia 13 patteristo Majuri J. Schleutker 2 kpl. 87 mm kanunaa 4 kenttälennätinosasto Inssinöri S. Weber 14 patteristo Kapteeni Erik Beskow 2 kpl. 87 mm kanunaa 15 patteristo Kapteeni Arvid Rhodin 2 kpl. 87 mm kanunaa 20 patteristo Kapteeni Sidney Stranne 2 kpl. 122 mm haupitsia 21 patteristo Kapteeni Georg Michaelsson 2 kpl. 122 mm haupitsia 14 patteristo Luutnantti Johan Hugo Eklund 2 kpl. 122 mm haupitsia 2\. raskas patteristo Kapteeni L. Pohjanheimo 2 kpl. 105 mm kanunaa ==Lähteet== * Suomen vapaussota I–VIII, toim. Kai Donner, Th. Svedlin, Heikki Nurmio, Gummerus Jyväskylä 1930. ==Kirjallisuutta== *Juhani Vakkuri, Pietarsaaren tykistökoulu : valkoisen armeijan tykistön synty kevättalvella 1918 = Artilleriskolan i Jakobstad : grundandet av den vita arméns artilleri vårvintern 1918, ruotsiksi kääntänyt Christina Wisén]. Julk. Pietarsaaren reserviupseerikerho, 2008. 187 s. ISBN 978-952-92-3295-6 * Eric Appelroth, Artilleriskolan i Jakobstad. Kort historik. Jakobstad 1968 Luokka:Suomen sisällissodan valkoiset erillisyksiköt
Pilkkunahkajäkälä

Pilkkunahkajäkälä (Peltigera aphthosa) on nahkajäkälien sukuun kuuluva jäkälä, joka kasvaa vuotamaisina, pyöreäliuskaisina levyinä tuoreissa metsissä ja kosteilla kallioilla tyypillisesti kivien pinnalla tai maassa sammalten seassa. Sen reunat kähertyvät ylöspäin. Se on päältä vihreä, mustapilkkuinen, alapinta on reunoilta vaalean harmaa, keskeltä mustanruskea. Kastuneena se erottuu erikoisen eloisan vihreän yläpintansa ansiosta muusta pohjakerroksesta, kuivana väri himmenee. Pienet rupimaiset kyhmyt pisteyttävät yläpintaa.Valokki Jyväskylän yliopisto Liuskat ovat 1,5–3 senttimetriä leveitä ja ne ovat pyöristyneitä. Kasvustot ovat yleensä 10–20 senttimetriä leveitä. Pilkkunahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10) ja triterpenoideja, kuten zeoriinia (C30H52O2) ja dolikorritsiinia. == Lähteet == == Aiheesta muualla == * Laji.fi: Pilkkunahkajäkälä (Peltigera aphthosa) * Luopioisten kasvisto: Pilkkunahkajäkälä (Peltigera aphthosa) * Pinkka, Lajituntemuksen oppimisympäristö: Pilkkunahkajäkälä (Peltigera aphthosa) * ITIS: Peltigera aphthosa * UniProt: Taxonomy - Peltigera aphthosa * Global Biodiversity Information Facility (GBIF): Peltigera aphthosa * Consortium of Lichen Herbaria: Peltigera aphthosa * Italic 7.0, The Information System on Italian Lichens: Peltigera aphthosa * PheroBase: Semiochemicals of Peltigera aphthosa, the Green dog lichen Luokka:Nahkajäkälät
Tommy Lee koulunpenkillä

Tommy Lee koulunpenkillä on yhdysvaltalainen tosi-TV-sarja, joka esitettiin televisiossa ensimmäisen kerran 16. elokuuta 2005. Se seuraa Mötley Crüen rumpalia, Tommy Leetä, joka alkaa käydä Nebraskan yliopistoa yrittäen sopeutua yliopistoelämään. Sarjaan kuuluu kuusi jaksoa. Sarjassa esiintyy lukionsa kesken jättänyt Lee, joka joutuu sarjan aikana kohtaamaan uusia haasteita, kuten etsimään huonekaveria, kokeilemaan urheilujoukkueissa olemista ja opiskelemaan kemiaa. Lee on myös yksi sarjan tuottajista. ==Jaksot== Jakso NimiSub Katsojaluvut (USA) 1 Eka koulupäivä 5 200 000 2 Väsähtänyt rumpalipoika 6 100 000 3 Rupikonnia tutkimassa 5 500 000 4 Ikioma veljeskunta 4 800 000 5 Tommyn taidemuseotempaus 4 000 000 6 Loppukokeet koittavat 4 400 000 == Lähteet == Luokka:2000-vuosikymmenen yhdysvaltalaiset tositelevisiosarjat Luokka:NBC:n televisio-ohjelmat
Semipalatinskin ydinkoealue

thumb|right|300px|Kazakstanin steppimaisemaa ja poraustorni Semipalatinskin koealueella (2003) Semipalatinskin ydinkoealue () oli ensimmäinen Neuvostoliiton ydinaseen testausalue, ja toinen valtion kahdesta tärkeimmästä koealueesta sen historian aikana. Semipalatinskin ydinkoealue sijaitsee itäisessä Kazakstanissa Irtyš-joen eteläpuolella, 130 km Semein kaupungista (ent. Semipalatinsk) länteen. Alue on 18 000 km²:n laajuinen, ja siihen sisältyy alueen koillisnurkassa oleva Kurtšatovin kaupunki. Alueen sijainnista päätti atomiaseohjelmasta vastannut Lavrenti Berija vuonna 1947, ja sen rakentaminen aloitettiin Gulag-vankityövoimaa käyttäen 1948. Alueen keskukseksi rakennettiin Kurtšatovin suljettu kaupunki, joka tunnettiin neuvostoaikaan postilokero-osoitteella Semipalatinsk-21. Neuvostoliiton ensimmäinen ydinkoe tehtiin Semipalatinskissa 29. elokuuta 1949, neljä vuotta Yhdysvaltain ensimmäisen ydinräjäytyksen jälkeen. RDS-1 -pommin teho oli 22 kilotonnia. Ensimmäinen vetypommi räjäytettiin 1953. Yhteensä vuosien 1949 ja 1989 välisenä aikana Semipalatinskissa tehtiin 456 ydinräjäytystä uraani- ja vetypommeilla. Alkuun räjäytykset tehtiin ilmakehässä tai maan pinnassa, etupäässä räjäytystorneissa mutta myös lentopommeina. Vuodesta 1961 alkaen 340 räjäytystä tehtiin maanalaisina. Degelen-vuoreen kaivettiin maailman laajin ydinkokeita varten rakennettu tunnelijärjestelmä. Räjäytyksiä tehtiin myös 600 metrin syvyisissä pystysuorissa kallioporausrei'issä. Semipalatinskin koealue suljettiin 29. elokuuta 1991 Kazakstanin hallituksen päätöksellä. Kurtšatovin kaupungissa ja muualla alueella sijaitsee nykyään Kazakstanin tasavallan kansallisen ydinkeskuksen () ja muiden tutkimuslaitosten toimipisteitä, mm. tutkimusydinreaktoreita. Koeräjäytyksissä käytetyt tunnelistot on tuhottu tai suljettu. Muuten entisellä koelueella kulkemista ei ole rajoitettu ja siellä harjoitetaan nykyään muun muassa karjataloutta ja kaivostoimintaa. ==Lähteitä== *Semipalatinsk test site. The Nuclear Threat Initiative ==Aiheesta muualla== *Semipalatinsk-16. globalsecurity.org *National Nuclear Center of the Republic of Kazakhstan *Maisemakuvia alueelta *Neuvostoliiton ydinaseohjelman historiaa. nuclearweaponarchive.org *Nuclear explosions of the USSR . RADLEG-projekti, Kurtšatov-instituutti * Kurštatovin kaupunki, historiaa ym. Itä-Kazakstanin alueen sivusto Luokka:Kazakstanin maantiede Luokka:Neuvostoliiton historia Luokka:Ydinkokeet
Etelä-Vantaan Shakki

Etelä-Vantaan Shakki (EtVaS) on 1974 perustettu vantaalainen shakkiseura. Seuraan kuuluu noin 60 jäsentä ja junioritoimintaan 20 nuorta. Etelä-Vantaan Shakki toimii Shakin SM-liigassa sekä myös alemmilla sarjatasoilla. Etelä- Vantaan Shakki on sijoittunut SM-liigassa kausilla 1990–1991, 1997–1998 ja 2016–2017 kolmanneksi, kausilla 1991–1992 ja 1992–1993 toiseksi ja kausilla 1995–1996, 1996–1997, 1998–1999, 2008–2009 ja 2009–2010 voittanut liigan. ==Lähteet== ==Aiheesta muualla== *Etelä-Vantaan Shakki - EtVaS Etelä-Vantaan Shakin kotisivut *Selolista Luettelo Etelä-Vantaan Shakin pelaajista Selon mukaan *Pelolista Luettelo Etelä-Vantaan Shakin pelaajista pikashakin Selo- luvun mukaan Luokka:Suomalaiset shakkiseurat Luokka:Vantaalaiset urheiluseurat
Alexander Hanchett Smith

Alexander Hanchett Smith (1904–1986) oli yhdysvaltalainen agronomi ja sienitieteilijä. Hän teki poikkeuksellisen pitkän uran Michiganin yliopistossa, ja julkaisi kymmeniä artikkeleita ja sienikirjoja vuosina 1939−1984. Hänen vaimonsa Helen Vendler Smith ja tyttärensä Nancy Smith Weber ovat myös sienitieteilijöitä,Illinois Mycological Association ja perheenjäsenet julkaisivat yhdessä sienikirjoja ja yleistajuisia määritysoppaita. Sienten tai kasvien tieteellisen nimen jälkeen käytettävä määrittäjän lyhenne A.H.Sm. tarkoittaa Smithiä. == Lähteet == Luokka:Yhdysvaltalaiset sienitieteilijät Luokka:Vuonna 1904 syntyneet Luokka:Vuonna 1986 kuolleet
Soul’d Out

Soul’d Out on japanilainen kolmen hengen hip hop -yhtye. Nimi on yhdistelmä soul-musiikkilajista ja englanninkielisestä ”sold out” -termistä (”loppuunmyyty”). Soul’d Outin musiikki yhdistelee aineksia enimmäkseen 1990-luvun hip hopista, dance-musiikista ja hieman rockista. Yhtye on tunnettu erityisesti tekemistään tunnusmusiikeista muun muassa Boondocks-piirretyn japaninkieliseen versioon (”Megalopolis Patrol”) ja Yakitate!! Japan -animesarjaan (”To All tha Dreamers”). == Vierailevat esiintyjät == DJ Mass on Diggy-MO:n mukaan "epävirallinen neljäs jäsen" Soul'd Out:ssa. DJ Mass vastaa DJ:stä, ja on ollut mukana useimmissa studioäänityksissä, sekä esiintyy usein myös lavalla S.O:n jäsenien kanssa. DJ Mass on tunnettu lähinnä musiikkipeli Beatmania IIDX:n tuottamastaan musiikista. ===Muita esiintyjiä=== *JUNKOO *TeddyLoid Sould Out
Erik Acharius

Erik Acharius (1757 – 1819) oli ruotsalainen biologi. Hän tutki sieniä ja varsinkin jäkäliä. Häntä pidetään jäkälien systemaattisen tutkimuksen isänä. Acharius opiskeli lääketiedettä Uppsalassa, missä Carl von Linné ohjasi hänen lopputyötään vuonna 1776. Acharius väitteli Lundin yliopistossa ja asettui harjoittamaan lääkärin työtä ensin Landskronaan, myöhemmin Vadstenaan. Hän käytti mikroskooppia jäkälien rakenteen tutkimiseen, ja jakoi ne sukuihin, kun Linné oli jättänyt ne yhdeksi laajaksi suvuksi. Illinois Mycological Society == Teoksia == *Lichenographiæ suecicæ prodromus (1798) *Methodus lichenum (1803) *Lichenographia universalis (1810) *Synopsis methodica Lichenum (1814) Sienten tai jäkälien tieteellisen nimen jälkeen käytettävä määrittäjän lyhenne Ach. tarkoittaa Achariusta. File:Acharius, Erik – Synopsis methodica lichenum, 1814 – BEIC 6510220.jpg|Synopsis methodica lichenum, 1814 == Lähteet == Luokka:Ruotsalaiset biologit Luokka:Vuonna 1757 syntyneet Luokka:Vuonna 1819 kuolleet
RoboCop vs. The Terminator

RoboCop versus The Terminator on vuonna 1992 ilmestynyt Dark Horse Comicsin julkaisema neliosainen RoboCop-sarjakuva, jonka loi Frank Miller. == Juoni == RoboCop joutuu kohteeksi omassa kaupungissaan Detroitissa, kun kyborgi nimeltä Terminaattori on lähetetty tappamaan hänet. RoboCop saa selville Skynetin olevan vastuussa kyborgien luomisessa ja päättää yrittää pysäyttää kyborgit. RoboCop odottaa tilaisuutta iskeä salaa Skynetin rakennukseen, jossa hän luo Terminaattorin muistuttamaan omaa vanhaa muotoaan. Yrittäessään paeta rakennuksesta RoboCop on vähällä joutua muutaman ihmisen surmaamaksi. Hän kuitenkin onnistuu kertomaan heille aikomuksensa, ja niin joukko liittyi RoboCopin seuraan. Suunnitellessaan hyökkäystä ryhmä huomaa, ettei sen miesvahvuus riitä hyökkäykseen. RoboCop kertoo heille tekemästään Terminaattori-jäljennöksestä, joka muistuttaa häntä itseään. Ihmisryhmä pyytää RoboCopia tekemään useita kertoja lisää jäljennöksiä, jonka jälkeen he aloittavat aikaisemmin suunnittelemansa hyökkäyksen. Sillä välin kun kaikki RoboCopin jäljennökset taistelevat Terminaattoreita vastaan, alkuperäinen RoboCop hiipii salaa rakennukseen, jossa hän tuhoaa vakooja satelliitit. Tämä aiheuttaa räjähdyksen, joka tuhoaa kaikki rakennuksen ulkopuolella olevat Terminaattorit. Kuitenkin yksi RoboCopin jäljennöksistä pakenee avaruuteen. Luokka:Sarjakuvalyhytsarjat Luokka:Science fiction -sarjakuvat Luokka:Yhdysvaltalainen sarjakuva Luokka:RoboCop Luokka:Terminator en:RoboCop Versus The Terminator (comics)
Jean Baptiste Bulliard

Jean Baptiste Francois Bulliard (1752−1793) oli ranskalainen sienitieteilijä. Hän opiskeli lääketiedettä Langresissa ja harjoitteli Clairvauxissa ja Pariisissa. Valmistuttuaan hän asettui harjoittamaan lääkärin tointa Pariisiin. Bulliard määritti monia sienilajeja, joihin kuuluvat yleisimmät ruokasienemme. Koska Bulliardin kokoelmat eivät ole säilyneet, hänen piirroksensa ja maalauksensa näistä sienilajeista ovat usein ainoat alkuperäislähteet.Illinois Mycological Society Esimerkkejä Bulliardin määrittämistä sienilajeista: * Lehmäntatti * Herkkutatti * Äikätatti * Haavanpunikkitatti * Mustahapero * Sappitatti * Nummilimaseitikki * Lantamadonlakki * Hurmeseitikki * Harmaakärpässieni * Valkoukonsieni Sienten tai kasvien tieteellisen nimen jälkeen käytettävä määrittäjän lyhenne Bull. tarkoittaa Bulliardia. == Lähteet == Luokka:Ranskalaiset sienitieteilijät Luokka:Ranskalaiset lääkärit Luokka:Vuonna 1752 syntyneet Luokka:Vuonna 1793 kuolleet
Vremja

thumb|Ohjelman alkutunnus vuonna 1986. Vremja (, ) on venäläinen uutisohjelma. Se oli uutisohjelma myös Neuvostoliitossa. Vuosina 1964–1991 Vremjaa esitettiin kanavilla 1 ja 2, jonka lisäksi paikallisilla kanavilla. Neuvostoaikana ohjelma lähetti uutisia kotimaasta ja ulkomailta, sekä kulttuuri, taide, urheilu ja säätietoja. Lähetys esitettiin viisi kertaa päivässä, kello 13.00, 15.00, 17.00, 19.00 ja 21.00. Vremja on kuulunut Ykköskanavan ohjelmistoon vuodesta 1996. Luokka:Venäläiset televisio-ohjelmat Luokka:Neuvostoliiton media Luokka:Uutisohjelmat
Augustin Pyramus de Candolle

Augustin Pyramus de Candolle () oli ranskalais-sveitsiläinen kasvi- ja sienitieteilijä. Hän syntyi ranskalaisen perheen jälkeläisenä Sveitsin Genevessä, muutti Pariisiin 1796 ja työskenteli siellä Jean-Baptiste Lamarckin kanssa kasvien luokittelun parissa. Vuonna 1804 de Candolle väitteli lääketieteestä, ja vietti seuraavat kuusi kesää kenttätyössä ympäri Ranskaa. Tulokset julkaistiin 1813. Hän toimi professorina Montpellier’ssa ja Geneven yliopistossa. Hän yritti lopullisena elämäntyönään koota kirjaa Prodromus Systematis Naturalis Regni Vegetabilis, jossa olisi kuvattuina maailman kaikki kasvit. Työ jäi kesken. Hänen poikansa Alphonse Pyramus de Candolle vei oman poikansa kanssa toimitustyön loppuun. Sienten tai kasvien tieteellisen nimen jälkeen käytettävä auktorilyhenne DC. tarkoittaa Augustin Pyramus de Candollea. ==Lähteet== Luokka:Ranskalaiset kasvitieteilijät Luokka:Sveitsiläiset kasvitieteilijät Luokka:Ranskalaiset sienitieteilijät Luokka:Ranskan tiedeakatemian jäsenet Luokka:Vuonna 1778 syntyneet Luokka:Vuonna 1841 kuolleet
Peltorasti

Peltorasti (Anchusa arvensis, syn. Lycopsis arvensis) on yksivuotinen, ruohovartinen, sinikukkainen lemmikkikasvi. == Ulkonäkö == Peltorasti on 10–40 cm korkea, alun perin pystyvartinen, mutta usein jo tyvestä lähtien runsaasti haarova kasvi. Lehdet ovat kielimäisen suikeat, usein reunoiltaan poimuiset. Varret, lehdet ja myös kukinnon vihreät osat ovat hyvin karheakarvaisia. Kukinnot on haarojen päissä olevia viuhkoja, jotka pitenevät kesän mittaan uusien kukkien avautuessa niiden kärjessä. Jokaisen kukan tyvellä on tukilehti. Verhiö on tyvestä asti liuskainen, ja suippoja liuskoja on viisi. Tiheässä olevat karvaiset kukkien tukilehdet ja verhiöliuskat tekevät kukinnon pörröisen näköiseksi, sillä kukkien teriö on melko pieni. Teriö on aluksi punainen, mutta muuttuu vaaleantaivaansiniseksi. Teriön tyviosa on torvimainen, hieman käyrä ja jää verhiön sisään. Teriöstä näkyy noin puolen senttimetrin läpimittainen, viisiliuskainen, ratasmainen, hieman vastakohtainen kärkiosa. Teriön torvessa on vaaleita kyhmyjä, joiden taakse heteet ja emi jäävät. Hedelmä on nelilohkoinen lohkohedelmä. Hedelmyksissä eli hedelmän lohkoissa on muurahaisten ravinnoksi sopiva lisäke, minkä vuoksi muurahaiset kuljettavat niitä ja edistävät siten kasvin leviämistä. == Levinneisyys == Peltorasti on ilmeisesti alun perin kotoisin Kaakkois- Euroopasta, Mustanmeren tienoilta. Se on jo varhain levinnyt viljelyn mukana lähes koko Keski- ja Länsi-Eurooppaan. Laji on yleinen Etelä-Skandinaviassa ja esiintyy satunnaisemmin pohjoisempanakin. Idässä levinneisyysalue ulottuu Volgalle. Laji on kulkeutunut myös Atlantin yli ja esiintyy Pohjois-Amerikan itä- ja keskiosissa. Mustaltamereltä etelään, Välimeren pohjukan tienoille, ja kaakkoon, Iranin kautta Altaille ja Himalajalle esiintyy eurooppalaista peltorastia muistuttavia muotoja, joita on pidetty alalajina (subsp. orientalis) tai erillisenä lajina (Anchusa ovata). Suomessakin peltorastin kasvupaikat liittyvät selvästi viljelyyn. Se kasvaa pelloilla ja puutarhoissa sekä joskus paikoilla, joilla viljaa käsitellään, esimerkiksi satamissa. Sen jokseenkin yhtenäinen esiintymisalue ulottuu Satakunnan, Hämeen, Savon ja Karjalan eteläisiin osiin, paikoin Pohjois-Savoonkin. Yleisin se on Ahvenanmaalla, mutta ei kovin yleinen sielläkään. Näillä alueilla se on ilmeisesti muinaistulokas. Pohjanmaalla peltorastia tavataan rannikolla, lähinnä satamakaupunkien tienoilla uustulokkaana. Satunnaisena sitä on tavattu pohjoisempana Sisä-Suomessa Etelä-Lappiin asti. Peltorasti on 1900-luvun jälkipuoliskolla harvinaistunut. Erityisesti Etelä-Suomen keskeisen esiintymisalueen pohjoispuolelta lajista on niukasti tuoreita havaintoja. Harvinaistuminen johtuu ilmeisesti viljelymenetelmien muutoksista ja siemenviljan tehokkaammasta puhdistamisesta. == Lähteet == == Aiheesta muualla == * Kasviatlas 2020: Peltorastin (Anchusa arvensis) levinneisyys Suomessa * Pohjolan kasvien pauloissa: Lycopsis arvensis - peltorasti * Luontoportti: Peltorasti (Anchusa arvensis) * ITIS: Anchusa arvensis Luokka:Rastit
Stunts

Stunts (tunnettu myös nimellä 4D Sports Driving) on Distinctive Softwaren kehittämä vuonna 1990 julkaistu kolmiulotteista grafiikkaa käyttävä ajopeli, jossa ajetaan stunttiradoilla. Pelissä on myös rataeditori. Stuntsin on kehittänyt Distinctive Software, Inc. ja julkaissut Brøderbund. Peli tehtiin ensin PC:lle, ja myöhemmin myös Amigalle (nimellä 4D Sports Driving) , FM Townsille ja NEC PC-9801-koneelle. Moderneja pelejä, jotka muistuttavat Stuntsia, ovat muun muassa Trackmania, Crashday sekä Gripshift. == Pelaaminen == Stuntsissa on tavoitteena kiertää rata mahdollisimman nopeasti autoa hajottamatta. Radoille on ripoteltu sinne tänne kuitenkin erikoisuuksia kuten hyppyreitä, korkkiruuveja, puita ja taloja. Nämä tuovat peliin haastetta ja alussa saakin harjoitella vähän aikaa, ennen kuin osaa ajaa oikeaa vauhtia esimerkiksi korkkiruuviin niin, että saa auton pysymään ehjänä vastustajan hiillostaessa. Stuntsissa voi valita kilpakumppaniksi yhden kuudesta eritasoisesta tietokone­vastustajasta. Kaveria vastaan ei voi pelata. Pelissä on 11 eri ajettavaa autoa, maastoautosta kilpa-autoihin, ja vaihteistoksi voi valita joko manuaalin tai automaatin. Omia ajosuorituksiaan voi tallentaa ja katsoa uudelleen. Kamerakulmia on neljä erilaista, ja niiden välillä voidaan vaihtaa myös ajaessa. Pelissä on neljä erilaista pintaa, jotka vaikuttavat auton pitoon: asfaltti, sora, jää ja ruoho. Pelissä on suhteellisen hyvin mallinnettu fysiikkamoottori, joka simuloi yli- ja aliohjautuvuutta, ja auton pidon ja sen menettämisen tuntua. Grafiikka on yhdistelmä 3D-polygoneja ja spritejä. Resoluutio pelissä on ja värejä on käytössä 256. == Vastaanotto == Mikrobitin Petri Teittinen antoi pelin Amiga-versiolle 86 pistettä sadasta.Mikrobitti 4/1992, sivut 66–67 == Lähteet == == Aiheesta muualla == * Luokka:Vuoden 1990 videopelit Luokka:Ajopelit Luokka:DOS-pelit Luokka:Amiga- pelit Luokka:FM Towns -pelit Luokka:NEC PC-9801 -pelit
Escuela Finlandesa

pienoiskuva|Aurinkorannikon suomalainen koulu. Escuela Finlandesa tai Colegio Finlandés, suomalaiselta nimeltään Aurinkorannikon suomalainen koulu on Espanjassa Fuengirolassa sijaitseva yksityinen suomalainen peruskoulu. Koulu on toiminut vuodesta 1991 lähtien. Se tarjoaa virallista perusopetusta vuosiluokilla 1–9 ja lukiokoulutusta. Vuonna 2021 koulussa opiskeli yli 300 oppilasta. Peruskoulun puolella oppilaita on noin 240 ja lukion puolella hieman alle 80. Koululaisille tarjotaan myös mahdollisuutta käydä suomalaista koulua, mutta asua espanjalaisessa perheessä. Koulun ja lukion rehtorina on toiminut vuoden 2024 alusta Terhi Merensky. Ennen Merenskyä tehtävää hoiti muutaman vuoden ajan Saara Ikonen. Koulun apulaisrehtorin tehtävää hoitaa Laura Vairila. KHO:n vuoden 2017 päätöksen mukaan koulu joutui maksamaan takaisin runsaat 616 000 euroa vuosina 2009–2011 saamiaan tukia. Ministeriö ja Opetushallitus tulkitsivat, että osa Aurinkorannikon suomalaisen koulun oppilaista oli asettunut pysyvästi Espanjaan. == Rakennukset == Koulun päärakennus sijaitsee osoitteessa Calle José Salik 4 ja sitä vastapäätä sijaitsee koulun liikuntakenttä. Liikuntakentän yhteydessä on vuonna 2018 rakennettu hirsirakennus, jossa on neljä uutta luokkatilaa. Rakennusta kutsutaan D-tilaksi. Käsityöluokat ja lukion tilat sijaitsevat Avenida Finlandialla noin 200 metrin päässä päärakennuksesta. Käsityöluokkia kutsutaan B-tilaksi. == Lähteet == == Aiheesta muualla == * Viralliset kotisivut Luokka:Fuengirola Luokka:Espanjalaiset oppilaitokset Luokka:Suomalaiset oppilaitokset ulkomailla Luokka:Málagan maakunta
Higinio Morínigo

Higinio Morínigo Martínez (11. tammikuuta 1897 Paraguarí, Paraguay – 27. tammikuuta 1983 Asunción, Paraguay) oli paraguaylainen kenraali ja poliitikko. Hän toimi Paraguayn virallisena presidenttinä vuoden 1940 joulukuun seitsemännestä vuoden 1948 heinäkuun kolmanteen. Morínigo asettui virkaan ensimmäistä kertaa perustuslain mukaan syyskuussa edeltäjänsä, José Félix Estigarribian tilalle tämän kuoleman johdosta. Joulukuussa hän ilmoitti, että äänestystä maan presidentistä siirrettäisiin ja kielsi samalla poliittiset puolueet. Hän salli poliittisen toiminnan vasta vuonna 1946 ja muodosti hallituksen Partido Revolucionario Febreristan ja Partido Coloradon kanssa. Morínigon kautta leimasi kansan vastustus sekä useat yleislakot Hän onnistui kuitenkin pysymään armeijansa avulla yksin vallassa aina vuoteen 1946 asti. Vuonna 1946 hallituskoalitio oikealle suuntautuneen Coloradon ja vallankumousorientoitunut Febreristaksen, joka pysyi sekä liberaalien että kommunistien puolella, kanssa rikkoutui. Vuonna 1947 hallituksen jakautumisesta seuranneen Paraguayn sisällissodan ajan Morínigo pysyi erinäisten sotilaallisten ja puolisotilaallisten joukkojen valtaamaan paikkansa valtion johdossa takaisin. Vuonna 1948 hänet kuitenkin syrjäytettiin edustamansa Colorado-puolueen sisältä käsin. Morínigo pakeni lopulta poliittisista syistä Argentiinaan. Seuraavisen kuuden vuoden aikana Paraguayssa oli kuusi presidenttiä kunnes vuonna 1954 kenraali Alfredo Stroessner nousi valtaan armeijan ja Colorado-puolueen tuella. Morínigo yritti palata Paraguayhin vuonna 1956, mutta joutui Stroessnerin vainoamisen takia lähtemään uudelleen Argentiinaan, missä hän kuoli vuonna 1983. == Lähteet == Luokka:Paraguayn presidentit Luokka:Paraguaylaiset kenraalit Luokka:Diktaattorit Luokka:Vuonna 1897 syntyneet Luokka:Vuonna 1983 kuolleet
Sébastien Hinault

Sébastien Hinault (s. 11. helmikuuta 1974 Saint-Brieuc, Ranska) on ranskalainen maantiepyöräilijä, joka kilpaili ammattilaisena 1998–2014. Hän voitti vuoden 2008 Espanjan ympäriajon kymmenennen etapin loppukirin jälkeen. == Saavutuksia == ;2000 :Tour du Finistère, voitto ;2003 :Puolan ympäriajo, 4. etapin voitto ;2004 :Saksan ympäriajo, 4. etapin voitto ;2005 :Circuit Franco- Belge, 2. etapin voitto ;2006 :Tour de Picardie, pistekilpailun ja 4. etapin voitto :Tour de Langkawi, 8. etapin voitto :Tour du Limousin, 4. etapin voitto ;2008 :Tour du Limousin, kokonaiskilpailun ja 3. etapin voitto :Espanjan ympäriajo, 10. etapin voitto == Lähteet == *Sébastien Hinault trap-friis.dk- tietokannassa *Profiili cyclingarchives.com-tietokannassa *Profiili Crédit Agricolen virallisella sivustolla === Viitteet === Luokka:Ranskalaiset maantiepyöräilijät Luokka:Vuonna 1974 syntyneet Luokka:Elävät henkilöt
Klaus Allofs

Klaus Allofs (s. 5. joulukuuta 1956 Düsseldorf) on entinen saksalainen huippujalkapalloilija. Marraskuusta 2012 lähtien hän on toiminut VfL Wolfsburgin urheilutoimenjohtajana. Allofs edusti Länsi-Saksaa 56 maaottelussa ja teki näissä kohtaamisissa 17 maalia. Hän voitti Euroopan-mestaruuden vuonna 1980. Seuraurallaan hän aloitti Düsseldorfissa 1975–1981, siirtyi sieltä 1. FC Kölniin ja sieltä Ranskan puolelle Olympique de Marseilleen vuonna 1987. Viimeiset aktiivivuotensa 1990–1993 hän pelasi Werder Bremenissä, jota palasi myöhemmin valmentamaan. Myös Klaus Allofsin veli Thomas Allofs on pelannut jalkapalloa ammatikseen. == Lähteet == Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1956 syntyneet Luokka:Elävät henkilöt Luokka:Jalkapallon Euroopan mestarit
Antonio Cabrini

Antonio Cabrini (s. 8. lokakuuta 1957) on italialainen jalkapalloilija ja jalkapallovalmentaja. Hän voitti pelaajana maailmanmestaruuden 1982. Hän edusti seuraurallaan lähinnä Juventusta ja pelasi vasempana laitapuolustajana. Hän pelasi kolmissa jalkapallon MM-kisoissa vuosina 1978–1986 ja edusti maajoukkuetta 73 ottelussa, joissa hän teki yhdeksän maalia. == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Jalkapallon maailmanmestarit Luokka:Vuonna 1957 syntyneet Luokka:Elävät henkilöt
Kent Andersson

Kent Andersson (1. elokuuta 1942 Landvetter, Göteborg – 29. elokuuta 2006) oli ruotsalainen ratamoottoripyöräilijä. Andersson on Ruotsin ainoa ratamoottoripyöräilyn maailmanmestari. Hän voitti mestaruuden 125-kuutioisissa kausina 1973 ja 1974. Andersson kilpaili MM-sarjassa myös 250-kuutioisissa. Kent Andersson aloitti uransa vuonna 1966 Imatran GP:ssä. Samana vuonna hän ajoi ensimmäistä kertaa MM-pisteille. Ensimmäinen osakilpailuvoitto tuli vuonna 1969 250-kuutioisissa ja Andersson sijoittui samana vuonna MM-sarjan toiseksi. Vuonna 1972 Andersson siirtyi 125-kuutioisiin Yamahalle ja voitti kaksi maailmanmestaruutta. Kaudella 1974 Anderssonista tuli ensimmäinen kuljettaja, joka on voittanut osakilpailun Michelinin renkailla. Andersson lopetti kilpauransa kauden 1975 jälkeen. Kilpauran jälkeen Kent Andersson toimi Yamahan Euroopan kehitysyksikössä. Hän oli mukana muun muassa 350-kuutioisen GP-pyörän kehitystyössä. Andersson toimi myös Eurosportilla ruotsinkielisten MotoGP-lähetysten kommentaattorina. Andersson voitti Supermono-luokan (1-sylinterinen nelitahtimoottori) Ruotsin mestaruuden vuonna 1995. Hän osallistui myös klassikkopyörien kilpailuihin. ==Saavutukset== ===50cc-luokka=== *MM-osakilpailuissa 1 kolmossija ===125cc-luokka=== * Maailmanmestaruus 1973 ja 1974 * MM-hopea 1972 * MM-pronssi 1975 * 14 osakilpailuvoittoa, 9 kakkossijaa ja 9 kolmossijaa ===250cc-luokka=== * MM- hopea 1969 * MM-pronssi 1970 * 4 osakilpailuvoittoa, 5 kakkossijaa ja 7 kolmossijaa ===350cc-luokka=== *MM-osakilpailuissa 1 kakkossija ja 3 kolmossijaa ==Lähteet== * Motorcycle.com * Kent Andersson kuollut - Bajahill.net ==Aiheesta muualla== * Kent Andersson Imatran GP:ssä vuonna 1969 Luokka:Ruotsalaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1942 syntyneet Luokka:Vuonna 2006 kuolleet
Tetrapylon

Tetrapylon (, "Neljä porttia") oli roomalainen monumentti, joita rakennettiin yleensä risteyspaikalle kaupunkien keskustaan. Neljä rakennelmaa, jossa jokaisessa oli neljä pylvästä, seisoivat niin, että tiet menivät niiden välistä. Näitä rakennelmia saattoi yhdistää yhteinen katto. Luokka:Roomalaiset tiet
Marius Trésor

Marius Trésor (s. 15. tammikuuta 1950 Guadeloupe) on ranskalainen maajoukkuetason jalkapallopuolustaja. Hän voitti kertaalleen Ranskan mestaruuden. MM-lopputurnauksessa Trésor pelasi vuosina 1978 ja 1982. Maajoukkuetta hän edusti 65 ottelussa ja teki niissä neljä maalia. == Lähteet == Luokka:Ranskalaiset jalkapalloilijat Luokka:FIFA 100 Luokka:Vuonna 1950 syntyneet Luokka:Elävät henkilöt
Toimintamaalaus

Toimintamaalaus eli roiskemaalaus () on maalaustaiteen abstraktin ekspressionismin alasuuntaus. Se syntyi 1950 Yhdysvalloissa ja sen teki kansainvälisesti tunnetuksi Jackson Pollock. Sitä vastaavat eurooppalaiset suuntaukset tasismi ja informalismi. Nimitystä action painting käytti ensimmäisenä kriitikko Harold Rosenberg, joka kuvaili erästä Pollockin teosta tuolla nimellä. Myöhemmin action paintingista tuli kokonaisvaltainen maalaustekniikka. == Päätaiteilijat == * Jackson Pollock * Willem de Kooning * Franz Kline * Robert Motherwell * Philip Guston * Sam Francis * Helen Frankenthaler ==Katso myös== * Tasismi * Informalismi * Abstrakti ekspressionismi == Lähteet == == Aiheesta muualla == Luokka:Taidesuuntaukset
Wolfgang Dremmler

Wolfgang Dremmler (s. 12. heinäkuuta 1954 Salzgitter) on saksalainen jalkapalloilija. Metallityöläiseksi kouluttautunut Dremmler saavutti MM-hopeaa Länsi-Saksan riveissä maailmanmestaruuskilpailuissa 1982. Hän pelasi Saksan maajoukkueessa 27 ottelua ja teki niissä kolme maalia vuosina 1981–1984. Bundesliigassa hän pelasi 310 ottelua ja teki 15 maalia. == Lähteet == Luokka:Saksalaiset jalkapalloilijat Luokka:Vuonna 1954 syntyneet Luokka:Elävät henkilöt
Patrick Battiston

Patrick Battiston (s. 12. maaliskuuta 1957, Amnéville, Moselle) on ranskalainen jalkapalloilija, joka pelasi kolme kertaa Ranskan riveissä MM- kisoissa ja voitti Euroopan-mestaruuden 1984. == Lähteet == == Aiheesta muualla == * French Football Federation Profile Luokka:Ranskalaiset jalkapalloilijat Luokka:Vuonna 1957 syntyneet Luokka:Elävät henkilöt Luokka:Jalkapallon Euroopan mestarit
Anthony Marwood

Anthony Marwood on englantilainen viulisti, joka soittaa Florestan Triossa. Ennen uraansa musiikin parissa hän opiskeli King Edward VI Grammar Schoolissa, Chelmsfordissa. Hän elää nykyään East Sussexissa. Vuonna 2005 hän soitti Thomas Adèsin viulukonserton (Concentric Paths) kantaesityksen Euroopan kamariorkesterin kanssa Berliinissä Berliinin filharmoniassa. Marwood on toiminut vuodesta 2006 lähtien Irish Chamber Orchestran taiteellisena johtajana. Nykyään Marwood tekee työtä joko solistina tai kapellimestarina Academy of St. Martin in the Fieldsissä tai muiden orkesterien kanssa. Hänen instrumenttinsa on Carlo Bergonzin rakentama vuodelta 1736. ==Lähteet== ==Aiheesta muualla== *Anthony Marwoodin kotisivu Luokka:Brittiläiset viulistit Luokka:Syntymävuosi puuttuu Luokka:Elävät henkilöt
Roberto Bettega

Roberto Bettega (s. 27. joulukuuta 1950) on italialainen jalkapalloilija. Peliälystään tunnettu Bettega oli huippuaikoinaan yksi maailman pelätyimmistä hyökkääjistä.Bettega wird neuer Sportdirektor bei "Juve" Handelsblatt.com. Viitattu 22.7.2011. Hän edusti seurajoukkueista lähinnä Juventusta. Italian maajoukkueessa hän pelasi 42 ottelua ja teki 19 maalia vuosina 1975–1983. == Lähteet == == Aiheesta muualla == Luokka:Italialaiset jalkapalloilijat Luokka:Vuonna 1950 syntyneet Luokka:Elävät henkilöt
Baltian bolidi

Baltian bolidi oli tulipallo, joka havaittiin Suomessa, Baltian alueilla sekä muun muassa Pietarin (tuolloin Leningrad), Pihkovan ja Novgorodin kaupungeissa 11. helmikuuta 1976. Sen aiheutti havaintojen perusteella ilmakehään klo 17:50 Etelä-Suomen yllä osunut meteoroidi joka alkoi hehkua noin 120 km:n korkeudella. Kappale jatkoi lentoaan edellä mainittujen paikkakuntien ohi aina Kalininin provinssiin saakka (tämä ja kaupungit silloisessa Neuvostoliitossa,joka sisälsi myös Baltian alueen valtiot) missä tehtiin viimeiset havainnot. Kaikkiaan havaintoaikaa oli noin 100 sekuntia ja bolidista ehdittiin ottaa valokuvia. Ilmiö aiheutti virhehavaintoja. Tulipallossa nähtiin raketin tai aluksen kaltaisia piirteitä kuten suuttimia ja ikkunoita. Ilmiön oli myös kuvailtu lentäneen hyvin matalalla tai että siitä olisi pudonnut osia meren jäälle Helsingin edustalle. Kappale oli tuolloin noin 100 kilometrin etäisyydellä Helsingistä. Viron Tarton observatorioon tuli satoja ilmoituksia ja niiden perusteella bolidin nopeudeksi saatiin 7–13 km sekunnissa.Heikki Oja: Tulipalloja taivaalla Ursa 1978 ISBN 951-9269-05-3 ==Lähteet== Luokka:Meteoroidit Luokka:1976
Ereškigal

Ereškigal tai Ereshkigal on mesopotamialaisessa mytologiassa esiintyvä jumalatar, joka hallitsee kuolleiden valtakuntaa eli Irkallaa. Myös hänestä itsestään käytetään toisinaan Irkalla-nimitystä. Ereškigalin päätemppeli sijaitsi Kuthassa. Alun perin todennäköisesti taivaan jumalattarena toiminut Ereškigal kaapattiin maan ja taivaan erottamisen jälkeen tahtomattaan kuolleiden valtakuntaan. Joissakin myyteissä hän hallitsee valtakuntaansa yksin, toisissa hänellä on apulaisenaan miehensä Gugalanna. Myös heidän lapsensa Ninazu ja Nungal ovat manalan jumalia. Myöhemmissä teksteissä Ereškigalin puoliso oli Nergal . Ereškigalin ja tuulen jumala Enlilin poika Namtar on kuoleman jumala, ja Ištar on Ereškigalin pikkusisko. Ereškigal ja Ištar olivat toistensa leppymättömiä vihollisia. == Lähteet == == Aiheesta muualla == * Luokka:Manalan jumalat Luokka:Mesopotamialaiset jumalattaret
Viron herttuakunta

Viron herttuakunnalla voidaan tarkoittaa: *Tanskan Viro (), Tanskan siirtomaa *Ruotsin Viro (), Ruotsin siirtomaa *Vironmaan kuvernementti (), Venäjän kuvernementti
Amazing Tails

Amazing Tails oli vuosina 1989–1994 Oulussa toiminut hardcore punk -yhtye. Yhtye julkaisi toimiessaan yhden albumin ja kolme ep-levyä. Japanilainen SP- Records julkaisi syksyllä 2008 kaikki Amazing Tailsin studio-äänitykset, myös yhtyeen julkaisematta jääneen toisen albumin Daydreams for Adults. Amazing Tails aktivoitui uudelleen alkuvuodesta 2009. Alkuperäisjäsenistä yhtyeessä ovat mukana Janne ja Pena. == Jäsenet == * Janne – laulu, kitara * Japi – kitara, taustalaulu * Pena – basso * Hene – rummut === Entiset jäsenet === * Pena-Pena – rummut (1989–1991, 1992–1994, 2009) * Jukka – kitara (1991–1994, 2009) * Esa (Iso-A) – kitara (1989–1990) * Tomppa – rummut (1991–1992) * Miikka – rummut (2009) == Diskografia == === Studioalbumit === * * * === EP:t === * * * * == Aiheesta muualla == * * SP-Records Luokka:Suomalaiset hardcore punk -yhtyeet
Veena Malik

Zahida eli Veena Malik (s. 26. helmikuuta 1984) on pakistanilainen näyttelijä ja malli. Malik asui lapsena Rawalpindissä ja aloitti uransa Lahoressa. Hän on ollut julkisuudessa muun muassa jouduttuaan riitoihin näyttelijäkollegansa Meeran kanssa.Meera and Veena Malik cat fight Malik on saanut rooleja useista elokuvista. Niiden joukossa ovat urdunkielinen Tere Pyar Mein (2000) ja punjabinkielinen Mohabbataan Sachiyaan (2007). Näyttelijä palkittiin vuoden 2007 LUX Style Awards -tilaisuudessa.Lux Style Awards 2007 Hän sai sydänkohtauksen tammikuussa 2008.Veena Malik Receives Heart Attack == Lähteet == == Aiheesta muualla == * Veenamalik.info * Luokka:Pakistanilaiset näyttelijät Luokka:Pakistanilaiset mallit Luokka:Vuonna 1984 syntyneet Luokka:Elävät henkilöt
Abdur Rahman Biswas

Abdur Rahman Biswas (; 1. syyskuuta 1926 Shaistabad, Barisalin piirikunta, Brittiläinen Intia – 3. marraskuuta 2017 Dhaka) oli bangladeshilainen poliitikko. Hän valmistui Dhakan yliopistosta ja aloitti poliittisen uransa jo Itä-Pakistanin aikana. Hän toimi vuosina 1991–1996 Bangladeshin presidenttinä. == Lähteet == Luokka:Bangladeshin presidentit Luokka:Vuonna 1926 syntyneet Luokka:Vuonna 2017 kuolleet
Shahabuddin Ahmed

Shahabuddin Ahmed (; 1. helmikuuta 1930 Pemal, Kendua (nyk. Mymensinghin alue) – 19. maaliskuuta 2022 Dhaka Former president Shahabuddin passes away) oli bangladeshilainen poliitikko. Hän toimi Bangladeshin presidenttinä vuosina 1990–1991 ja 1996–2001. Hän valmistui Dhakan yliopistosta taloustieteen (1951) ja kansainvälisen politiikan (1952) alalta. Ensimmäisenä kautenaan hän korvasi presidentin virasta eronneen Hossain Mohammad Ershadin. Hän tuli tehtävään Bangladeshin korkeimman oikeuden presidentin virasta ja puolue-elämän ulkopuolelta. Kaikki puolueet tukivat hänen valintaansa, jonka päätavoitteena oli perustuslaillisten olojen palauttaminen maan politiikkaan. Vuonna 1991 hän palasi tuomarin tehtäväänsä. Vuonna 1996 alkaneen viisivuotiskauden Ahmed toimi presidentinvaalin voittaneena presidenttinä, ja hän työskenteli jälleen erityisesti lainsäädännön kehittämisen parissa. Hänen seuraajakseen vuonna 2001 tuli Abdur Rahman Biswas. Ahmed työskenteli pitkään Bangladeshin Punaisen Puolikuun palveluksessa. Hänellä on kaksi poikaa ja kolme tytärtä. == Lähteet == Luokka:Bangladeshin presidentit Luokka:Vuonna 1930 syntyneet Luokka:Vuonna 2022 kuolleet
Andres Mustonen

Andres Mustonen (s. 1. syyskuuta 1953 Tallinna) on virolainen kapellimestari ja viulisti. Hänet tunnetaan erityisesti vanhan musiikin yhtyeen Hortus Musicus perustajana ja johtajana. Hän perusti Hortus Musicus -yhtyeen vuonna 1972 ollessaan viulunsoiton opiskelija Viron musiikkiakatemiassa. Mustonen on esiintynyt vierailevana kapellimestarina eri puolilla maailmaa – myös Suomessa –, ja hänen ohjelmistonsa ulottuu vanhasta musiikista nykysäveltäjiin. ==Lähteet== * Eesti Entsüklopeedia 14, s. 305. Tallinn 2000. ISBN 9985-70-064-3 * Kymi sinfonietta. ==Aiheesta muualla== * Andres Mustonen. Eesti Muusika Infokeskus, 2016. Luokka:Virolaiset kapellimestarit Luokka:Virolaiset viulistit Luokka:Vuonna 1953 syntyneet Luokka:Elävät henkilöt
Fukuokan linna

Fukuokan linna () on japanilainen linna, joka sijaitsee Chūō-kussa, Fukuokassa, Japanissa. Linna tunnetaan myös nimellä Maizuru Linna () tai Seki linna (). Linna valmistui aikaisella Edo-kaudella Tozama-daimiolle Kuroda Nagamasalle. Japanin viranomaiset ovat määritelleet sen historiallisesti merkittäväksi paikaksi. Linna tuhoutui lähes täysin Meiji-restauraatiossa 1870-luvulla. Sen raunioilla kasvavat kirsikkapuut ja nurmikentät tekvät siitä suositun retkikohteen keväisin. == Historia == === Sijainti === Linna sijaitsee keskellä Fukuokan kaupunkia Fukusaki-kukkulalla. Linnan vallihautoina toimivat Nakagava-joki (), joka rajaa linnan itäistä aluetta ja mutainen vesijättömaa linnan länsipuolista aluetta. === Rakentaminen === 1600-luvulla Kuroda Nagamasa sai huikean palkkion maa-alueena Chikuzenin provinssista palveluksistaan Sekigaharan taistelussa, ja muutti Najima-linnaan () ja perusti Fukuoka-hanin. Tachibana Akitoshi rakennutti Najiman linnan ja Kobayakawa Takakage laajennutti sitä, mutta se oli silti liian pieni isommalle hanille. Tämä johti Fukusaki-kukkulan valintaan uuden linnan sijaintipaikaksi. Uuden linnan rakentaminen alkoi vuonna 1601. Rakentajat olivat kokeneita. Yoshitaka oli asiantuntija linnoittamisessa ja kiviseppänä toimi Noguchi Kazunari, joka oli työskennellyt Edon ja Osakan linnojen rakennustöissä. Linna valmistui 1607 seitsemän vuoden työn jälkeen. Linnassa oli 47 tornia () ja se oli suurin Kyūshūn alueella 4,7 hehtaarin pohja-alallaan. Katō Kiyomasa läheisestä Kumamoto-hanista ylisti linnaa sen mahtavuudesta. Noguchi Kazunarin linnaan suunnittelema kylmä muuri oli kertoman mukaan erityisen vaikuttava antaen Fukuokan linnalle nimen kivilinna eli (Sekijō). Tiedosto:Fukuoka-jo 001.jpg|Fukuokan linnan sisäänkäynti Tiedosto:Fukuoka-jo tenshudai soseki.jpg| Tiedosto:Fukuoka-jo 002.jpg| Tiedosto:Fukuoka-jo shiomi-yagura.jpg == Lähteet == Luokka:Japanin linnat Luokka:Fukuoka
Pako punaisten päämajasta

Pako punaisten päämajasta on Olli Soinion ohjaama elokuva vuodelta 2000. Elokuva kertoo Punaisen Tampereen viimeisistä päivistä vuonna 1918. Päähenkilönä on tsaarin entinen luutnantti ja punakaartin viralta pantu ylipäällikkö Ali Aaltonen. Muina roolihahmoina ovat esimerkiksi Tuomas Hyrskymurto (Tero Jartti), Hugo Salmela, Aleksanteri Vasten ja Eino Rahja. Elokuva on esitetty YLE TV1:n Kotikatsomossa vuonna 2000. == Näyttelijät == Muut näyttelijät: Esa Anttila, Asko Apajalahti, Petteri Asikainen, Ossi Hakala, Konsta Hietanen, Olka Horila, Otto Kanerva, Tommi Korpela, Jussi Lampi, Matti Laustela, Rea Mauranen, Raimo O. Niemi, Kati Outinen, Pauli Poranen, Kristo Salminen, Erkki Sirén, Antti Virmavirta ja Kati von Zansen. == Aiheesta muualla == * * == Lähteet == Luokka:Suomalaiset televisioelokuvat Luokka:Vuoden 2000 suomalaiset elokuvat Luokka:Suomalaiset sotadraamat Luokka:Olli Soinion ohjaamat elokuvat Luokka:Suomen sisällissotaan pohjautuvat elokuvat